Diari Oficial de la Generalitat Valenciana


Sumari del DOGV 6501, del 13-04-2011 (2011/4069)

Resolució de 21 de març de 2011, del conseller de Medi Ambient, Aigua, Urbanisme i Habitatge, per la qual se sotmet a consulta pública l'informe de sostenibilitat ambiental, estudi de paisatge, pla de participació pública i versió preliminar del Pla d'Acció Territorial Forestal de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4069


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Resolució de 21 de març de 2011, del conseller de Medi Ambient, Aigua, Urbanisme i Habitatge, per la qual se sotmet a consulta pública l'informe de sostenibilitat ambiental, estudi de paisatge, pla de participació pública i versió preliminar del Pla d'Acció Territorial Forestal de la Comunitat Valenciana. [2011/4069]  
La Directiva 2001/42/CE, relativa a l'avaluació de l'efecte de determinats plans i programes en el medi ambient, traslladada al dret espanyol mitjançant la Llei 9/2006, de 28 d'abril de 2006, sobre Avaluació dels Efectes de Determinats Plans i Programes en el Medi Ambient, estableix l'obligatorietat d'efectuar una avaluació ambiental dels plans i programes, promoguts per una administració pública, que prevegen un conjunt d'estratègies, directrius i propostes per a satisfer necessitats socials no executables directament, sinó a través del desenvolupament d'un conjunt de projectes.  
  
Aquest és el cas del Pla d'Acció Territorial Forestal de la Comunitat Valenciana, en virtut del que estableix l'article 3.1 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient.  
Els objectius de l'avaluació ambiental estratègica del Pla d'Acció Territorial Forestal de la Comunitat Valenciana són promoure un desenvolupament sostenible, aconseguir un elevat nivell de protecció del medi ambient i contribuir a la integració dels aspectes ambientals en la preparació i adopció del pla mitjançant la realització d'una avaluació ambiental d'aquells que puguen tenir efectes significatius sobre el medi ambient.  
Una vegada ultimades les consultes sobre l'informe de sostenibilitat ambiental i la documentació adjunta a aquest, es realitzarà un informe sobre les propostes, observacions i suggeriments que s'hagen presentat, i s'incorporaran les que, si s'escau, es consideren adequades a la proposta de pla, el qual s'ha de tramitar de conformitat amb el que estableix l'article 60 i concordants de la llei 4/2004, de 30 de juny, de la Generalitat, d'Ordenació del Territori i Protecció del Paisatge, tenint en compte les especificacions establides en l'article 20.3 de la Llei 3/1993, de 9 de desembre, Forestal de la Comunitat Valenciana, i l'article 53 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana.  
  
En la redacció final del pla s'ha de tenir en compte la memòria ambiental elaborada en el procés d'avaluació ambiental.  
De conformitat amb les atribucions establides en el Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, com també amb els preceptes de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i, altres disposicions de general i pertinent aplicació, resolc:  
  
  
Primer  
Sotmetre a consulta pública l'informe de sostenibilitat ambiental, pla de participació pública, estudi de paisatge i la versió preliminar del Pla d'Acció Territorial Forestal de la Comunitat Valenciana a les administracions públiques afectades allistades en el document de referència del pla, i comunicar a les persones físiques o jurídiques que es consideren interessades que realitzen les contribucions que estimen oportunes sobre l'esmentat informe de sostenibilitat ambiental.  
  
Segon  
Els suggeriments o les observacions s'han d'adreçar i remetre's, perquè siguen considerades, en el termini de quaranta-cinc dies a partir de la publicació d'aquest anunci en el Diari Oficial de la Comunitat Valenciana, al Servei de Gestió Forestal de la Direcció General de Gestió del Medi Natural de la Generalitat Valenciana, siti al carrer de Francesc Cubells número 7, 46000 València, o a la bústia de suggeriments que es troba ubicada en la pàgina web de la Direcció General de Gestió del Medi Natural, .  
  
Tercer  
Durant el període de consulta pública, la documentació rellevant es troba disponible en la pàgina web de la Direcció General de Gestió del Medi Natural i, als locals següents de la Conselleria de Medi Ambient, Aigua, Urbanisme i Habitatge, en horari de matí (de 09.00 a 14.00 hores), de dilluns a divendres:   
  
- Servei de Gestió Forestal de la Direcció General de Gestió del Medi Natural. Carrer de Francesc Cubells, 7, 46272 València.  
- Direcció Territorial de València, de la Conselleria de Medi Ambient, Aigua, Urbanisme i Habitatge. Secció Forestal. Edifici Prop I, carrer de Gregori Gea, 27, 46991 València.  
- Direcció Territorial de Castelló, de la Conselleria de Medi Ambient, Aigua, Urbanisme i Habitatge. Secció Forestal. Avinguda dels Germans Bou, 47, 12715 Castelló de la Plana.  
- Direcció Territorial d'Alacant, de la Conselleria de Medi Ambient, Aigua, Urbanisme i Habitatge. Secció Forestal. Avinguda d'Aguilera, 1, 30990 Alacant.  
- Centre d'Informació i Documentació Ambiental (CIDAM). Carrer de Francesc Cubells, núm. 7, 46658 València.  
  
València, 21 de març de 2011.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.